open-index/open-wikipedia-markdown huggingface dataset:
Էսթեր Չապա

**Էսթեր Չապա Տիերինա** (, ), մեքսիկացի վիրաբույժ, մանկավարժ, գրող, արհմիութենական գործիչ, ֆեմինիստ, սուֆրաժիստ, կանանց և երեխաների իրավունքների համար պայքարի ակտիվիստ։ Բժշկական պրակտիկայի ընթացքում մասնագիտացել է կլինիկական վերլուծության և մանրէաբանության բնագավառում և այդ թեմատիկան դասավանդել է Մեքսիկայի ազգային ինքնավար համալսարանում։

## Կենսագրություն
Էսթեր Չապան ծնվել է 1904 թվականի հոկտեմբերի 22-ին Տամաուլիպասում, Վիրխինիա Տիջերինայի և Քվիրինո Չապայի ընտանիքում։ Ունեցել է չորս եղբայրներ և քույրեր։

Չապան մանրէաբանություն է դասավանդել Մեքսիկայի ազգային ինքնավար համալսարանում։ Եղել է Ազգային բուժքույրական դպրոցի նախագահ և վիրաբույժների և ծառայությունների բնագավառի աշխատողների արհմիությունների համահիմնադիր։

Չապան եղել է մեքսիկական ֆեմինիստական շարժման առաջամարտիկների շարքում և ղեկավարել է սուֆրաժիստ կանանց շարժումը։ 1932 թվականին ակտիվորեն պաշտպանել է կանանց և տղամարդկանց իրավահավասարությունը, հղիության արհեստական ընդհատման իրավունքը, քվեարկելու և հասարակության ակտիվ անդամ լինելու հնարավորությունները։ Բացի այդ, Չապան զբաղվել է կին բանտարկյալների իրավունքների պաշտպանության հարցերով և հանդիսացել է Իսպանացի երեխաների աջակցության կոմիտեի տնօրենը (Իսպանիայի քաղաքացիական պատերազմի հետևանքով փախստական դարձածների)։

Որպես մարքսիստ և Մեքսիկայի կոմունիստական կուսակցության ակտիվիստ` Կոմինտերնի կողմից հռչակված Ժողովրդական ճակատի քաղաքականության շրջանակներում, Էսթեր Չապան, բժիշկ Մաթիլդա Ռոդրիգես Կաբոյի և մյուս համախոհների հետ համատեղ 1935 թվականին հիմնադրել են Կանանց իրավունքների պաշտպանության միասնական ճակատը (FUPDM), որը կոչված է եղել միավորելու կոմունիստ կանանց և ժողովրդական հեղափոխական կուսակցության կողմնակիցներին։

Բժիշկներ Չապան և Կաբոն ծանոթացել են բժշկական դպրոցում սովորելիս և բարեփոխումներ են իրականացրել,որոնք ուղղված են եղել բանտարկյալներին օգնելու, մարմնավաճառության խնդիրները լուծելուն, կանանց և երեխաների բարեկեցությանը, ինչպես նաև կրթության և սոցիալական ծրագրերի համար բյուջետային միջոցներ հատկացմանը։ 1958 թվականին կանանց միասնական ճակատը վերջապես հաղթել է կանանց հավասար իրավունքներ սահմանման գործում, Չապան դարձել է միջազգային խորհրդատու և հաճախ է այցելել ՉԺՀ՝ դառնալով Չինաստանի ժողովրդի հետ բարեկամության մեքսիկական ընկերության և Չինաստանի ժողովրդի բարեկամների ընկերության անդամ։

## Ընտրված աշխատանքներ
* 
* *Las mujeres mexicanas* (with Miguel Alemán) (1945)
* *La mujer en la política en el próximo sexenio* (1946)
* *El problema de la penitenciaría del Distrito Federal* (1947)
* *Apuntes de prácticas de microbiología* (with Pedro Pérez Grovas) (1941)

## Ծանոթագրություններ

Կատեգորիա:Կին ակտիվիստներ
Կատեգորիա:Մանկավարժներ
Կատեգորիա:Մեքսիկայի ազգային ինքնավար համալսարանի շրջանավարտներ
Կատեգորիա:Մեքսիկացի կոմունիստներ
Կատեգորիա:Մեքսիկացի հասարակական գործիչներ
Կատեգորիա:Մեքսիկացի ֆեմինիստ գրողներ
Կատեգորիա:Մեքսիկացի ֆեմինիստներ
Կատեգորիա:Սուֆրաժիստներ
Give It to Me (երգ, Թիմբալենդ)

«**Give It to Me**», երգ, որը ձայնագրել է Թիմբալենդը Նելլի Ֆուրտադոյի և Ջասթին Թիմբերլեյքի մասնակցությամբ Թիմբալենդի երկրորդ՝  *[[Shock Value]]* (2007) սոլո ալբոմի համար։ Այն թողարկվել է որպես ալբոմի առաջին սինգլ 2007 թվականին։ Media Traffic-տվյալներով՝ այն տասնմեկերորդ սինգլն է 2007 թվականի ամենահաջողակ սինգլների ցանկում։ Երգը ներկայացվել է «Գրեմմիի» *Լավագույն համատեղ վոկալային փոփ-կատարում* անվանակարգում 2008 թվականին։

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան  հիթ-շքերթներ

### Հավաստագրեր

## Թողարկման պատմություն

## Ծանոթագրություններ
Գալինա Բեդա

**Գալինա Իվանովնա Բեդա** (, ), խորհրդային և ռուս նկարիչ-մուլտիպլիկատոր, բեմադրող նկարիչ, ռեժիսոր։

## Կենսագրություն
Գալինա Բեդան ծնվել է 1946 թվականի հունիսի 14-ին։ 1965 թվականին ավարտել է Սուրիկովի անվան ինստիտուտին կից ՄԱԳԼ-ը։

1972 թվականին ավարտել է ՎԳԻԿ-ի գեղարվեստական ֆակուլտետը (Ալեքսանդրա Սազոնովայի արվեստանոց) և տեղափոխվել «էկրան» ստեղծագործական միավորում՝ «Մուլտտելեֆիլմ» մուլտիպլիկացիայի բաժանմունք։ Որպես բեմադրող նկարիչ՝ Գալինա Բեդան համագործակցել է հիմնականում ռեժիսորներ Մարիաննա Նովոգրուդսկայայի, Մայա Բուզինովայի և Իոսիֆ Դոուկշայի հետ։ Մինչև 1988 թվականն այնտեղ աշխատել է որպես բեմադրող նկարիչ, իսկ 1993 թվականից՝ որպես ռեժիսոր։

1994 թվականին Գալինա Բեդան հեռացել է ստուդիայից (մուլտիպլիկացիայի բաժինը լուծարվել է)՝ տեղափոխվելով «Քրիսթմաս Ֆիլմզ» ստուդիա, և 2000-ական թվականներին աշխատել այնտեղ։

Արդեն 2003 թվականին դարձել է «Անիմոս» կինովիդեոստուդիայի ռեժիսոր։ 2004 թվականին նկարահանել է «Երկու եղբայրների ամանորյա արկածը» () մուլտֆիլմը։ Աշխատել է տիկնիկային անիմացիայի և ձայնագրման տեխնիկայում։ Մասնակցել է ցուցահանդեսների։

## Ֆիլմագրություն
### Ռեժիսոր
* 1991 – «Երաշտահավ, կրակ և պուրակ»
* 1997 - «Ասա Յուպիտեր»
* 1997 – «Ռուֆ»
* 1999 - «Եղեգի ձողիկ»
* 2004 – «Երկու եղբայրների ամանորյա արկածը»
* 2006 -  «Կատու Մուռլիկի ամանորյա ֆանտազիան»

### Սցենարիստ
* 1997 - «Ասա Յուպիտեր»
* 2004 – «Երկու եղբայրների ամանորյա արկածը»
* 2006 -  «Կատու Մուռլիկի ամանորյա ֆանտազիան»

### Բեմադրող նկարիչ
* 1973 – «Զմրուխտե քաղաքի հրաշագործը»
* 1974 – «Բարև, մորաքույր Աղվես»
* 1975 – «Այ թե ինչ ցրվածն է»
* 1976 – «Լյամզի-Տիրի-Բոնդի, չար կախարդ»
* 1977 – «Լաթիկըև Ամպը»
* 1980 – «Կոճակներ և մարդիկ», «Ինչո՞ւ փղերը»
* 1982 – «Կատվի տունը»
* 1983 – «Կարապներ»
* 1984 – «Ուզում եմ Լուսինը»
* 1985 – «Երկնագույն նետ»
* 1986 – «Ճագարի բնակարանամուտը»
* 1987 – «Սպիտակ ձկնկուլ»
* 1988 – «Տնային ոգին  տնային տնտեսուհին»
* 1991 – «Երաշտահավ, կրակ և պուրակ»
* 1997 – «Ասա Յուպիտեր»

### Նկարիչ
* 1981 – «Դե, սպասիր» (թողարկում 2-3)
* 1997 – «Ռուֆ»
* 1999 – «Եղեգի ձողիկ»

## Ծանոթագրություններ

Կատեգորիա:Ռուս մուլտիպլիկատորներ
Կատեգորիա:Խորհրդային մուլտիպլիկատորներ
Կատեգորիա:Ռուս ռեժիսորներ
Կատեգորիա:ՎԳԻԿ-ի շրջանավարտներ
Նատալյա Գոլովանովա

**Նատալյա Եվգենևնա Գոլովանովա** (, Կոտովշչիկովա, ), ռեժիսոր-մուլտիպլիկատոր, Ռուսաստանի կինեմատոգրաֆիստների միության անդամ։

## Կենձսագրություն
Ծնվել է 1942 թվականի ապրիլի 5-ին Սվերդլովսկում։

1968 թվականին ավարտել է ՎԳԻԿ ռեժիսուրայի ֆակուլտետը։ 1967-2002 թվականներին աշխատել է «Սոյուզմուլտֆիլմ» կինոստուդիայում՝ սկզբում լինելով ռեժիսորի օգնական («Կապույտ թռչուն», «Պարուհին նավի վրա»)։ Աշխատել է նաև «Տաջիկֆիլմ» և «Կինոստուդիա «Սոյուզմուլտֆիլմ» ստուդիաներում։ Համագործակցել է նկարիչներ Մաքս Ժերեբչևսկու, Վ. Զույկովի և այլոց հետ։ Մշակել է այսպես կոչված «վիտրաժային վերադրման» տեխնիկան (լուսավորության, նկարահանման և վերադրվածքների պատրաստման հատուկ եղանակ), կիրառել է դետալիզացված ֆոնի փոխարինում շարժվող ցելյուլոիդային վերադրոշմներով։

1990-1996 թվականներին եղել է «Սոյուզմուլտֆիլմ» կինոստուդիայի վարչության նախագահ։ «Սոյուզմուլտֆիլմ» միավորման» հիմնադիրն է։

Գրել է գեղարվեստական արձակ և հրապարակախոսություն։

## Մատենագրություն
* «Վանեչկա»  վիպակ
* «Նաստասյա» վիպակ
* պատմվածքներ

## Մրցանակներ
* Ռուսաստանի Դաշնության մշակույթի նախարարության շնորհակալագիր (2011 թվականի դեկտեմբերի 2)՝ ռուսական անիմացիայի բնագավառում ունեցած մեծ ավանդի, երկարամյա բեղմնավոր աշխատանքի և մուլտիպլիկացիոն կինոյի 100-ամյակի կապակցությամբ,
* Խիխոնում մանկական և պատանեկան կինոյի XIV ՄԿՓ-ում (Իսպանիա), 1976 թվականին «Աղվեսը և արջը» մուլտֆիլմի համար։

## Ֆիլմագրություն
;Ռեժիսոր
* 1975 – «Աղվեսն ու արջը»
* 1977 – «Жихарка»
* 1978 – «Պոյգան և աղվեսը»
* 1979 – «Огневушка-поскакушка»
* 1980 – «Աղջիկն ու արջը»
* 1981 – «Կենդանիների ձմեռանոցը»
* 1982 – «Եսասեր հսկան»
* 1984 – «Շիլայով կճուճիկ»
* 1985 – «Տեր և տիկին Քացախները»
* 1986 – «Мальчик как мальчик»
* 1988 – «Կատուն և ծաղրածուն»
* 1990 – «Ուրախ կարուսել» № 20: Գառնուկ
* 1990 – «Զինվորը և սատանան»
* 1991 – «Իվանուշկո»
* 1994 – «Գետնաելակը ձյան տակ»
* 1995 – «Երեք խուրձ ծղոտ»
* 2002 – «Հսկայի դուստրը»
;Սցենարիստ
* 1979 – «Огневушка-поскакушка»
* 1994 – «Գետնաելակը ձյան տակ»
* 1995 – «Երեք խուրձ ծղոտ»
* 2002 – «Հսկայի դուստրը»

## Ծանոթագրություններ

## Գրականություն
* Стр. 195-196.

## Արտաքին հղումներ
* 
* Наталия Голованова на Аниматор.ру
* Наталия Голованова — Энциклопедия отечественного кино

Կատեգորիա:20-րդ դարի մուլտիպլիկատորներ
Կատեգորիա:Խորհրդային մուլտիպլիկատորներ
Կատեգորիա:Խորհրդային սցենարիստներ
Կատեգորիա:Ռեժիսորներ այբբենական կարգով
Կատեգորիա:Ռուս մուլտիպլիկատորներ
Կատեգորիա:Ռուս սցենարիստներ
Կատեգորիա:Սցենարիստներ այբբենական կարգով
Պիետրո Ռոտարի

**Պիետրո Անտոնիո Ռոտարի** (, ), բարոկկոյի ժամանակաշրջանի իտալացի նկարիչ։ Ծնվելով Վերոնայում` նա ունեցել է պերիպատետիկ կարիերա, և մահացել է Սանկտ Պետերբուրգում, ուր նա մեկնել էր ռուսական պալատի համար  նկարելու նպատակով։ Նրա` հիմնականում կանանց դիմանակները հայտնի են դարձել գեղեցիկ և իրական լինելու շնորհիվ։ Ռոտարիի աշխատանքները սահմանափակվել են հիմնականում արքայական դիմանկարներով, որոնք պատկանել են այնպիսի ազնվականների, ինչպիսիք են կայսրերը և պալատական կանայք։

## Կենսագրություն
Նա ի սկզբանե եղել է Անտոնիո Բալեստրայի աշակերտը, բայց տեղափոխվել և ապրել է Վենետիկում 1725-1727 թվականներին։ Այնուհետև նա միացել է Ֆրենչեսկո Տրևիզանի ստուդիային Հռոմում (1728-1732 թվականներ)։ 1731-1734 թվականներին նա աշխատել է Ֆրանչեսկո Սոլիմենայի հետ Նեապոլում։ Այնուհետև նա վերադարձել է Վերոնա, որտեղ հիմնել է ստուդիա։ 1750 թվականին նա տեղափոխվել է Վիեննա։ 1756 թվականին նա հրավիրվել է Ռուսաստան կայսրուհի Ելիզավետա Պետրովնայի պալատի կողմից։ Այստեղից տեղափոխվել է Դրեզդեն և աշխատել է Լեհաստանի կայսր Օգոստոս Երրորդի պալատում։ Նա վերադարձել է Սանկտ Պետերբուրգ` աշխատելու Կատերինա Երկրորդի պալատում։

Շատ պահանջված է եղել որպես դիմանկարիչ և նկարել է արքայական ընտանիքներին Դրեզդենում և Սանկտ Պետերբուրգում:thumb|Լեհաստանի Օգոստոս III թագավորի դիմանկարը, հեղինակ` Ռոտարի, 1750 թվական
Նա նաև նկարել է «Չորս նահատակներ»  բազմակերպարային նկարը Վերոնայի *Ospedale di San Giacomo* եկեղեցու զոհասեղանների համար*:* Նաև նկարել է *Սուրբ Ջիորջիոն գայթակղվում է կուռքերին զոհաբերություն մատուցելու համար* նկարը համանուն եկեղեցու համար Ռեջո նել Էմիլիայում, և *Ավետում* նկարը Աննունցիատա եկեղեցու համար, Գուաստալայում։
## Ծանոթագրություններ

## Արտաքին հղումներ
*Artcyclopedia:Pietro Rotari

Կատեգորիա:Իտալացի նկարիչներ
Կարո Քեբաբջյան

**Կարո Հարութի Քեբաբջյան**, (առավել հայտնի է **Մաստեր Կարո** անունով) (), լիբանանահայ հասարակական գործիչ, Միջին Արևելքի երկրներում Արցախի մշտական ներկայացուցիչ, Հայ սև գոտիների միության հիմնադիր, արևելյան մարտարվեստի վարպետ։

## Կենսագրություն
Կարո Քեբաբջյանը ծնվել է Լիբանանում, Բուրջ Համուդ մունիցիպալ շրջանում։ Նրա պապերն արմատներով եղել են Սեբաստիայից, Կիլիկիայի ազնվական ընտանիքից։ Ընտանիքը ենթարկվել է բռնության, ողջ է մնացել միայն տատը։ Հայրը՝ Հարութ (Կայծակ) Քեբաբջյանը եղել է Դրոյի զինակիցը, որն էլ եղել է Կարո Քեբաբջյանի ծնողների հարսանիքի կնքահայրը։

Կարոն սովորել է Ազգային Սրբոց Քառասնից Մանկանց վարժարանում, այնուհետև ուսումը շարունակել է «Ազգային Լևոն և Սոֆիա Հակոբյան» քոլեջում։ Նա հետաքրքրված է եղել մարտարվեստով, անդամակցել է Սև գոտիների միջազգային կազմակերպությանը։ 1974 թվականին նա դարձել է Մերձավոր Արևելքի սև գոտիների կազմակերպության մարզիչ, հետագայում՝ Մերձավոր Արևելքի չեմպիոն։ Նույն թվականին սկսել է մարզել հայ երիտասարդներին։

1976 թվականին պաշտոնապես հիմնել է Հայ սև գոտիների միջազգային ակադեմիան (ABBA), որտեղ մինչև օրս մարզվել են մոտ 50 000 մարզիկ։

Առաջին անգամ եղել է Հայաստանում 1988 թվականին, օգնություն է բերել երկրաշարժից տուժածներին։

1999 թվականին Կարո Քեբաբջյանը նշանակվել է Արցախի մշտական ներկայացուցիչ Մերձավոր Արևելքում։

Արևելյան մարտարվեստին նվիրված գրքի հեղինակ է։

Ապրել է Արագածոտնի մարզում, նրա նախաձեռնությամբ Շուշիում կառուցվել է «Շուշի գրանդ հոթել» հյուրանոցը։

2014 թվականին արժանացել է Հայաստանի Սփյուռքի նախարարության ոսկե մեդալի։

Մահացել է 2021 թվականի մարտի 31-ին, Հայաստանում։

Ամուսնացած է եղել Սիլվա Աղամանուկյանի հետ, ունի երկու զավակ՝ Անի և Արթուր։

## Ծանոթագրություններ

## Արտաքին հղումներ
*«Մենք Պէտք Է Վերջնականապէս Կեդրոնանանք, Որոշենք՝ Մեր Հայրենիքը Որն Է» Հարցազրոյց Մասթըր Կարօ Քեպապճեանի Հետ Հայրենադարձութեան Մասին Եւ Ոչ Միայն
*Մաստըր Կարօ Քեպապճեան.- «40 տարւայ աշխատանքի դիմաց ուրախութիւնս ու գոհունակութիւնս է տեսնել կազմաւորւած մարդ, որը միաժամանակ լաւ հայ է»

Կատեգորիա:Լիբանանահայ մարզիկներ
Կատեգորիա:Լիբանանահայ հասարակական գործիչներ
Միլոշ Վելկովիչ

**Միլոշ Վելկովիչ** (, ), սերբ և շվեյցարացի ֆուտբոլիստ, Բրեմենի «Վերդերի» պաշտպան։ Սերբիայի ազգային հավաքականի խաղացող։ Աշխարհի 2018 թվականի առաջնության մասնակից։

## Կարիերա
### Ակումբային կարիերա
Միլոշ Վելյկովիչն իր կարիերան սկսել է շվեյցարական «Բազելի» ֆուտբոլային ակադեմիայում։ 2011 թվականից խաղացել է «Տոտտենհեմ Հոտսպուրի» երիտասարդական կազմում։ 2014 թվականի ապրիլի 7-ին Միլոշն իր նորամուտն է նշել «Տոտտենհեմի» առաջին թիմում՝ «Սանդերլենդի» դեմ խաղում (5-1)՝ փոխարինելով Պաուլինիոյին։

2014 թվականի հոկտեմբերի 16-ին Վելկովիչը եռամսյա վարձակալությամբ տեղափոխվել է Չեմպիոնշիփի «Միդլսբրո» ակումբ։ Այստեղ իր նորամուտը նշել է դեկտեմբերի 6-ին «Միլուոլի» դեմ խաղում (5-1)։

2016 թվականի հունվարի 31-ին Վելկովիչը տեղափոխվել է գերմանական «Վերդեր», որի հետ կնքել է երեքուկես տարվա պայմանագիր։ Գործարքի գումարը կազմել է 300 հազար եվրո։

### Միջազգային կարիերա
2011 թվականին Վելկովիչը Սերբիայի մինչև 17 հավաքականի կազմում երեք հանդիպում է անցկացրել ՈՒԵՖԱ-ի 2012 թվականի Եվրոպայի պատանեկան առաջնության ընտրական փուլում։ Երկու տարի անց Միլոշն իր նորամուտն է նշել հաջորդ տարիքային հավաքականում՝ մինչև 19 տարեկան։ Նրա կազմում մասնակցել է Եվրոպայի 2013 թվականի առաջնությունում։ Նորամուտը նշել է ընտրական մրցաշարում և անցկացրել բոլոր երեք հանդիպումները։ Այնուհետև Սերբիան անցել է մրցման եզրափակիչ փուլ, և Վելկովիչը մասնակցել է իր թիմի բոլոր հինգ խաղերին։ Արդյունքում սերբերը դարձել են Եվրոպայի չեմպիոն, իսկ Միլոշը պարգևատրվել է մրցաշարի ոսկե մեդալով։

2015 թվականին Միլոշ Վելկովիչը հաղթել է Նոր Զելանդիայում կայացած մինչև 20 տարեկանների աշխարհի առաջնությունում։

## Վիճակագրություն
### Ազգային հավաքականում հանդիպումներ

**Ընդհանուր՝** անցկացրած հանդիպումներ՝ 3 / խփած գոլեր՝ 0, հաղթանակներ՝ 1, ոչ-ոքիներ՝ 1, պարտություններ՝ 1։

## Նվաճումներ
* Եվրոպայի մինչև 19 տարեկանների առաջնության հաղթող (1)՝ 2013
* Աշխարհի մինչև 20 տարեկանների առաջնության հաղթող (1)՝ 2015

## Ծանոթագրություններ

## Արտաքին հղումներ
* 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ապրող անձինք
Կատեգորիա:Բունդեսլիգայի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Էդուարդ Սպերցյան

**Էդուարդ Մկրտչի Սպերցյան** ( ), հայազգի ֆուտբոլիստ, կիսապաշտպան, Հայաստանի ֆուտբոլի ազգային հավաքականի անդամ։

## Կենսագրություն
Էդուարդ Սպերցյանը ծնվել է 2000 թվականի հունիսի 7-ին Ստավրոպոլ քաղաքում՝ հայ-գերմանական ընտանիքում։

10 տարեկանից մարզվել է «Կրասնոդար» ֆուտբոլային ակումբի ակադեմիայում։ 2018 թվականից սկսել է հանդես գալ Ռուսաստանի ֆուտբոլի պրոֆեսիոնալ լիգայի «Կրասնոդարի 2» ֆուտբոլային ակումբում։ «Կրասնոդարի 2»-ի կազմում Ռուսաստանի Ֆուտբոլի ազգային լիգայում նորամուտը նշել է 2020 թվականին, 9 խաղում դարձել է 7 գոլի հեղինակ։ Դրանից հետո Էդուարդ Սպերցյանը սկսել է հանդես գալ Պրեմիեր Լիգայում հանդես եկող «Կրասնոդար» ակումբի հիմնական կազմում։

2021 թվականի փետրվարին ընդգրկվել է Հայաստանի ֆուտբոլի ազգային հավաքականի կազմում։ Առաջին ելույթն անցկացրել է մարտի 31-ին՝ Աշխարհի 2022 առաջնության ընտրական մրցաշարի Հայաստան-Ռումինիա (3-2) խաղին և դարձել մեկ գոլի հեղինակ։

2024 թվականի ապրիլին նախկին ԽՍՀՄ տարածքի երկրների ամենաթանկ ֆուտբոլիստների ցուցակում գրավել է չորրորդ տեղը Transfermarkt-ի վարկանիշով։ Նրա տրանսֆերային արժեքը կազմել է 18 մլն եվրո։

## Անձնական կյանքը
2023 թվականի հունիսին Էդուարդ Սպերցյանը ամուսնացել է Ալինա Կարապետյանի` ֆուտբոլիստ Ալեքսանդր Կարապետյանի բարեկամուհու հետ։

## Ծանոթագրություններ

## Արտաքին հղումներ
*Էդուարդ Սպերցյան․ Սիրտս հուշեց, որ պետք է գամ Հայաստան՝ սա իմ երկիրն է, իմ ազգն է
*Էդուարդ Սպերցյանի առաջին մարզումը Հայաստանի հավաքականի կազմում (լուսանկար)
* 
* 
* 

Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Հայաստանի ֆուտբոլի ազգային հավաքական
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Կրասնոդարի ֆուտբոլիստներ
Տվրդոշ վանք

**Տվրդոշ վանք** (), ի պատիվ Սուրբ Աստվածամոր վերափոխման, Սերբ ուղղափառ եկեղեցու վանք Սերբական Հանրապետության Տրեբինե համայնքում։ Տեղակայված է քարափի վրա, Տվրդոշ գյուղում, Տրեբիշնիցա գետի աջ ափին, Տրեբինե քաղաքից 4 կմ հեռավորության վրա։ Տվրդոշ վանքը հայտնի է նրանով, որ այստեղ կուսակրոնություն է ընդունել սերբ նշանավոր ուղղափառ ճգնավոր Վասիլի Օստրոժսկին։

Վանքը նաև լայնորեն հայտնի է որպես խաղողագործության կենտրոն։

## Պատմություն
Ավանդություն գոյություն ունի, ըստ որի վանքը կառուցել են Կոստանդիանոս Ա Մեծ կայսրը և նրա մայրը` Հեղինեն, 4-րդ դարում։ 13-րդ դարի վերջում կամ 14-րդ դարի սկզբում Տվրդոշը վերականգնվել է սերբ արքա Ստեփան Ուրոշ 2-րդ Միլուտինը։

1509 թվականին վանքը վերանորոգվել է միտրոպոլիտ Վիսարիոն Առաջինի կողմից։ Գրեթե 200 տարի Տվրդոշը եղել է Տրեբինայի թեմի կենտրոնը։ 1667 թվականին վանքը մեծապես տուժել է երկրաշարժից, սակայն վերականգնվել է միտրոպոլիտ Վասիլի Օստրոժսկու կողմից։ 1694 թվականին Թուրքական մեծ պատերազմի ժամանակ վենետիկցիները պայթեցրել են վանքը։

1928 թվականին Ամերիկայում հարստացած տեբինացի Նիկոլայ Ռունեվացը միջոցներ է տրամադրել վանքի վերականգման համար։ 1955 թվականից սկսած` ինտենսիվ վերականգնում է սկսվել։

1992 թվականին Մոստարում Սուրբ Երրորդության տաճարի ավերումից հետո Տվրդոշ է տեղափոխվել Զախումի-Հերցեգովինյան եպիսկոպոսի ամբիոնը։

## Պատկերասրահ

Պատկեր:Tvrdoš Monastery 05.jpg|Աստվածամոր վերափոխման վանքը
Պատկեր:Tvrdoš Monastery 04.jpg|Աստվածամոր վերափոխման վանքի դիմացի բակը
Պատկեր:Tvrdoš Monastery 07.jpg|Վանքի տարածքում գտնվող խաղողի այգին
Պատկեր:Tvrdoš Monastery 03.jpg|Գինու մառան
Պատկեր:Tvrdos monastery.jpg|Վանքի այգին ու բակը
Պատկեր:Manastir Tvrdoš, kříž.jpg|Խաչ վանքի պարսպի վրա


## Տես նաև
* Սերբ ուղղափառ եկեղեցի

## Ծանոթագրություններ

## Գրականություն
* Споменица Епархије захумско-херцеговачке 1918—1928, Издање епархијске управе, Ниш, Штампарија «Св. цар Константин», 1928, стр. 71 чланак: Обнављање манастира Тврдоша.
* Српска православна црква 1920—1970 Споменица, Издање Светог архијерејског синода, Београд, 1971, стр. 76.

## Արտաքին հղումներ
* 

Կատեգորիա:Բոսնիա և Հերցեգովինայի ուղղափառ վանքեր
Միլան Վիլոտիչ

**Միլան Վիլոտիչ** (, ), սերբ ֆուտբոլիստ, շվեյցարական «Սանկտ Գալլեն» ակումբի պաշտպան։ Խաղացել է Սերբիայի ազգային հավաքականում։

## Կարիերա
### Ակումբային
«Չուկարիչկի» թիմի սան է։ Այդ թիմում անցկացրել է 80 խաղ, խփել 5 գոլ։ 2006 թվականին վարձակալվել է Բելգրադի «Լոկոմոտիվի» կողմից։ 2009 թվականին ընդգրկվել է «Ցրվենա Զվեզդա» ակումբի կազմում՝ նրա հետ կնքելով եռամյա պայմանագիր, սակայն հիվանդության պատճառով ստիպված է եղել ժամանակավորապես հեռանալ ֆուտբոլից։ Ֆուտբոլ վերադառնալուց հետո Վիլոտիչը կարմիր-սպիտակների կազմում անցկացրել է ևս մի քանի հանդիպում և նույնիսկ նվաճել է Սերբիայի գավաթը։ Սակայն 2012 թվականի մրցաշրջանի ավարտին Վիլոտիչը հեռացվել է հիմնական կազմի մարզումներից։ 2012 թվականի ամռանը Միլանն ազատ գործակալի կարգավիճակով տեղափոխվել է շվեյցարական «Գրասհոպեր»։ Առաջին մրցաշրջանում Շվեյցարիայում Վիլոտիչը դարձել է առաջնության արծաթե մեդալակիր, ինչպես նաև նվաճել է Շվեյցարիայի գավաթը։ 2014 թվականի հունվարին, տրանսֆերային պատուհանի փակվելուց անմիջապես առաջ, Վիլոտիչը միացել է շվեյցարական մեկ այլ ակումբի՝ «Յանգ Բոյզին»։ Գործարքի գումարը կազմել է 2 միլիոն եվրո։

#### Վիճակագրություն
*2014 թվականի ապրիլի 2-ի դրությամբ*

### Ազգային հավաքականում
Միլան Վիլոտիչը հրավիրվել է Սերբիայի երիտասարդական հավաքական։ Եղել է 2009 թվականի Եվրոպայի երիտասարդական առաջնության խաղացողների վերջնական ցուցակում, խաղացել է 21 համարի մարզաշապիկով։ 2010 թվականի ապրիլին Ռադոմիր Անտիչը նրան հրավիրվել է Ճապոնիայի հավաքականի դեմ խաղին, բայց ստամոքսի խնդիրների պատճառով նա այդպես էլ չի խաղացել։ Միլանն իր նորամուտը Սերբիայի ազգային հավաքականում նշել է 2011 թվականին՝ Ավստրալիայի հավաքականի դեմ խաղում։ Նույն թվականին Միլանն անցկացրել է ևս երկու ընկերական հանդիպում՝ Ռուսաստանի և Հոնդուրասի ազգային հավաքականների դեմ։

**Ընդամենը՝** 3 հանդիպում / 0 գոլ, 0 հաղթանակ, 1 ոչ-ոքի, 2 պարտություն։

## Հիվանդություն
2010 թվականի օգոստոսին բժշկական զննումից հետո բժիշկները պարզել են, որ Միլանն ունի աջ թիակի քաղցկեղ, որը սպառնում էր նրա ֆուտբոլային կարիերային և նույնիսկ կյանքին։ Միլանին շտապ տեղափոխել են Բոլոնիայի կլինիկա, որտեղ վիրահատել են՝ ուռուցքը հեռացնելու նպատակով։ 2011 թվականի հունվարին վերականգնողական կուրսից հետո բժիշկները նրան թույլ են տվել վերադառնալ սպորտ։

## Նվաճումներ
; Թիմային

* Սերբիայի գավաթակիր (2)՝ 2009/10, 2011/12
* Շվեյցարիայի գավաթակիր՝ 2012/13

; Անհատական

* Սերբիայի խորհրդանշական հավաքական՝ 2009/10

## Ծանոթագրություններ

## Արտաքին հղումներ
* 
* 
* Կենսագրությունն ու վիճակագրությունը Սերբիայի ազգային հավաքականի կայքում

Կատեգորիա:Ապրող անձինք
Կատեգորիա:Գրասհոպերի ֆուտբոլիստներ
Կատեգորիա:Յանգ Բոյզի ֆուտբոլիստներ
Կատեգորիա:Չուկարիչկիի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Սառա Թոմազի

**Սառա Թոմազի** (, ), իտալացի դերասանուհի, հեռուստահաղորդավար և մոդել։

## Կենսագրություն
Սառա Թոմազինը ավարտել է Միլանի Բոկոնի համալսարանը՝ տնտեսագետի աստիճանով, որից հետո ստացել է հաղորդավարի դիպլոմ, և ավարտել է Նյու Յորքի դերասանական ստուդիան։

Իր կարիերան Սառան սկսել է հեռուստատեսությունում․ եղել  *All Music–ի* վիջեյը,  2002 թվականին վարել է  *Paolo Limiti Show–ն*  *Rai 1* ալիքում, իսկ 2004 թվականին՝ *Con tutto il cuore հաղորդումը։*

2006 թվականին մասնակցել է *L’isola dei famosi* ռեալիթի-շոուի չորրորդ եթերաշրջանին, ինչպես նաև նկարահանվել է *[[Maxim (ամսագիր)|Maxim]]* ամսագրի էրոտիկ ֆոտոսեսիայում։

Ֆիլմում նորամուտը նշել է 2008 թվականին «Իտալական կարկանդակ» կինոկատակերգությունում։

## Անձնական կյանք
Հանդիպել է Մարիո Բալոտելլիի և Ռոնալդինյոյի հետ։

## Ֆիլմագրություն

## Ծանոթագրություններ

Կատեգորիա:1981 ծնունդներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Իտալացի դերասանուհիներ
Կատեգորիա:Իտալացի մոդելներ
Կատեգորիա:Հունիսի 9 ծնունդներ
Կատեգորիա:Իտալացի հաղորդավարներ
Էդուար Ռիսլեռ

**Էդուար Ռիսլեռ** (, ), ֆրասիացի դաշնակահար։

## Կենսագրություն
Ռիսլեռը ծնվել է 1873 թվականին, հայրը եղել է գերմանացի, մայրը՝ ծնունդով Ֆրանսիայի Էլզաս մարզից։ Ռիսլեռը սովորել է սովորել է Փարիզի կոնսերվատորիայում՝ Էմիլ Դեկոմբեի, Լուի Դիմերի և Թեոդոր Դուբուայի մոտ, որից հետո ուսումը շարունակել է Գերմանիայում՝ Եվգենի դ'Ալբերտի և Բերնհարդ Շտաֆենհագենի մոտ։ 1896 թվականին աշխատել է որպես Բայրոյթի փառատոնի դասուսույց։ Ռիսլեռի ակտիվ համերգային կարիերան հիմնականում հիմնված էր լայնամասշտաբ համերգային փուլերի վրա («Լավ տեմպերացված կլավիր», Բեթհովենի բոլոր սոնատները, Շոպենի բոլոր ստեղծագործությունները)։ Միևնույն ժամանակ Ռիսլեռը իր ժամանակի շատ հայտնի առաջին կատարողն էր, ներառյալ Պոլ Դաքսի քառասուն տարի առաջվա սոնատները, որոնցից մի քանիսը գրել էր Գաբրիել Ֆորե։

1897-1898 թվականներին դասավանդել է «Schola Cantorum de Paris» մասնավոր դպրոցում։ 1907 թվականին դարձել է Փարիզի կոնսերվատորիայի պրոֆեսոր։

Ռիսլեռի ձայնագրությունների միակ շարքը կատարվել է 1917 թվականին և, չնայած տեխնիկայի վատ որակին, այն  վերականգնվել է և տպագրվել։

1906 թվականից Ռիսլեռը դասավանդել է Փարիզի կոնսերվատորիայում։

Ամուսնացել է Էմիլի Գիրետի հետ, որը եղել է սիրողական երգիչ, վերջինիս համար Գաբրիել Ֆորեն մի քանի մեղեդի է գրել։ Ռիսլեռն ու Էմիլին ունեցել են երկու երեխա։

Մահացել է 1929 թվականին, հուղարկավորված է Պեր Լաշեզ գերեզմանատանը։

## Ծանոթագրություններ

## Արտաքին հղումներ
*Портреты Эдуара Рислера
*Édouard Risler
* Iconographie d'Édouard Risler sur Gallica

Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Ֆրանսիացի դաշնակահարներ
Մոնա Զաքի

**Մոնա Ալի Մոհամեդ Զակի** (, ), եգիպտացի դերասանուհի։

## Կենսագրություն
Մոնա Զակին ծնվել է 1976 թվականի նոյեմբերի 18-ին։ Մինչև 13 տարեկանը ապրել է Քուվեյթում։ 16 տարեկան հասակում՝ տեսնելով ռեժիսոր Մոհամեդ Սոբհիի՝ նոր դերասաններ գտնելու մասին հայտարարությունը, նա հայտ է ներկայացրում՝ հույս ունենալով հանդիպել հայտնի եգիպտացի դերասանների և ռեժիսորների հետ։ Զակին ընտրվել է Սոբհիի կողմից և իր առաջին դերն է խաղացել նրա «*Bel Araby El Faseeh»* բեմադրությունում։

Բարձրագույն կրթությունը ստացել է Կահիրեի համալսարանի զանգվածային հաղորդակցության ֆակուլտետում։ Այդ ընթացքում նրան ծանոթացրել են ռեժիսոր Իսմայիլ Աբդել Հաֆեզի հետ, որը նրան ընտրել է «*El A’elah»* սերիալում դերի համար, որն էլ դարձել է հեռուստատեսությունում նրա առաջնայելույթը։

Դրանից հետո դերասանությունը Մոնայի համար դարձել է ավելին, քան ուղակի հոբբի․ նկարահանվել է մի շարք հայտնի հեռուստասերիալներում՝ «*Khalti Safiya wel Deir»*, «*Nisf Rabi' El Akhar»*, «*Ahalina»*, «*Ded El Tayyar»* և «*El Daw' El Sharid»*։

Հեռուստատեսությունից հետո նա սկսել է նկարահանվել ֆիլմերում։ Այլ դերերից բացի, նա խաղացել Ջեհան Սադաթի դերը *«Սադաթի օրերը»* ֆիլմում (Եգիպտոսի նախագահ Անվար Սադաթի մասին)։ Երիտասարդ դերասանուհուն, ինչպես և ֆիլմի մյուս դերասաններին, պարգևը հանձնել է նախագահ Հոսնի Մուբարաքը։ Շուտով դերասանուհին դարձել է շատ սիրված Եգիպտոսում։

## Անձնական կյանք
Մոնան ամուսնացել է եգիպտացի դերասան Ահմեդ Հելմիի հետ։ Ունեն երեք երեխա՝ Լիլի (2003), Սելիմ (2014) և Յունիս (2016)։ Instagram-ի իր էջում ունի ավելի քան 5 000 000 բաժանորդ։

## Ֆիլմագրություն
* Taranim iblis (2021)
* Խաչմերուկ (սերիալ, 2020-…)
* Սև արկղը (2020)
* Սարդը (2020)
* Իդեալական օտարները (2020)
* Տարիներ անց (2016)
* Ասվար Ալ-Քամար (2015)
* Ասիա (2013)
* Welad el-Amm (2009)
* Շահերեզադա, պատմիր ինձ հեքիաթ (2009)
* An el ashq wel hawa (2006)
* Հալիմ (2006)
* Գազելի արյունը (2005)
* Աբո Ալի (2005)
* Մեր կյանքի երազանքները (2005)
* Հալտի Ֆարանսա (2004)
* Men nazret ain (2004)
* Kedah okaih (2003)
* Sahar el layaly (2003)
* Մաֆիա (2002)
* El hob el awel (2001)
* Fares daher el-kheir (2001)
* Աֆրիկացի (2001)
* Ayam El-Sadat (2001)
* Օմար 2000 (2000)
* Leh khaletny ahebak (2000)
* Edhak el soura tetlaa helwa (1999)
* El-katl El-laziz (1997)

## Ծանոթագրություններ

Կատեգորիա:1977 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Եգիպտացի դերասանուհիներ
Կատեգորիա:Կահիրե քաղաքում ծնվածներ
Կատեգորիա:Կահիրեի համալսարանի շրջանավարտներ
Կատեգորիա:Նոյեմբերի 18 ծնունդներ
Ժիզել Կազադսյու

**Ժիզել** **Կազադսյու** (, ), ֆրանսիացի դերասանուհի։

## Կենսագրություն
Ծնվել է Փարիզի 18-րդ օկրուգում՝ կոմպոզիտոր Անրի Կազադեզյուսի և Մարի Լուիզ Բեեթզի ընտանիքում։ Նրա եղբայրը՝ Քրիստիան Կազադեսյուն, նույնպես դերասան էր։ 1934 թվականին, դրամատիկական արվեստի բարձրագույն ազգային կոնսերվատորիան ավարտելուց հետո, միացել է Կոմեդի Ֆրանսեզշի թատերախմբին։ Նույն թվականին ամուսնացել է դերասան Լյուսիեն Պասկալի հետ՝ ունեցել է չորս երեխա, որոնցից երկուսը (Ժան Կլոդ Կազադեզյուսը և Դոմենիկ Պրոբստը) գնացել են պապի հետքերով և դարձել են երաժիշտներ։

Քոմեդի Ֆրանսեզում բազմաթիվ դերերի համար դերասանուհին քննադատների կողմից արժանացել է հանրային ճանաչման և գովասանքի խոսքերի։ 1943 թվականից Կազադեզուսը նույնպես պարբերաբար նկարահանվում էր կինոներում և հեռուստատեսություններում։ Նրա մասնակցությամբ ավելի քան հիսուն ֆիլմերի թվում են այնպիսի ֆիլմեր, ինչպիսիք են «Գյոկլենը» (1949), «Կատաղած գառնուկը» (1973), «Դատավճիռը» (1974), «Հավատարիմ կինը» (1976), «Տղամարդ և կին։ Կիրառման եղանակ» (1996), «Բնության երեխաները» (1998), Փակ շրջանը (2009), «Մաքուր թերթը» (2010), «Կինը և տղամարդիկ» (2010) և «Նրա անունը Սառա է» (2010)։

2013 թվականի մարտի 29-ին դերասանուհուն շնորհվել է Պատվո լեգեոնի շքանշանի սպայի կոչում։ Բացի այդ, նա ունի նաև արվեստի և գրականության շքանշանի սպայի և «Արժանիքների համար» շքանշանի Մեծ Խաչի կոչում։ 2003 թվականին Կազեդեզյուսն արժանացել է «Մոլիեր» պատվավոր մրցանակին իր երկարամյա դերասանական կարիերայի համար։

## Ֆիլմագրություն
* 1949 — «Գեկլեն»,
* 1973 — «Կատաղած գառնուկը»
* 1974 — «Դատավճիռ»
* 1976 — «Հավատարիմ կին»
* 1980 — «Թուրք քահանա» — *օրիորդ Սոլոմոն դե Վիլնուա*
* 1996- «Տղամարդ և կին։ Կիրառման եղանակ»
* 1998- «Բնության երեխաները»
* 2009- «Փակ շրջան»
* 2010- «Մաքուր թերթ»
* 2010 — «Կինը և տղամարդիկ»
* 2010 — «Նրա անունը Սառա է»։

## Ծանոթագրություններ

## Արտաքին հղումներ
* Жизель Казадезюс կայքում Կոմեդի Ֆրանսեզ
* Сайт семьи Казадезюс 

Կատեգորիա:1914 ծնունդներ
Կատեգորիա:2017 մահեր
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Հունիսի 14 ծնունդներ
Կատեգորիա:Սեպտեմբերի 24 մահեր
Կատեգորիա:Փարիզ քաղաքում ծնվածներ
Կատեգորիա:Փարիզ քաղաքում մահացածներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Պատվո լեգեոնի շքանշանի կոմանդորներ
Կատեգորիա:Պատվո լեգեոնի շքանշանի ասպետներ
Կատեգորիա:Երկարակյացներ
Էլիզաբեթ Բութ

**Էլիզաբեթ Բուտ** (, ամբողջական անունը  *Elizabeth «Lizzie» Otis Lyman Boott*, ), ամերիկացի նկարչուհի (19-րդ դար)։

## Կենսագրություն
Ծնվել է 1846 թվականի փետրվարի 13-ին Բոստոնում՝ դասական երաժշտության կոմպոզիտորի՝ Ֆրենսիս Բութի և նրա կնոջ՝ Էլիզաբեթ Լիմանի ընտանիքում։ Երբ աղջիկը դառնում է 18 ամսական, մահանում է մայրը։

Էլիզաբեթը կրթվում է հոր կողմից Իտալիայում, ապա նրանք 1865 թվականին վերադառնում են Բոստոն։ 1869 թվականին նա ընդունվում է ամերիկացի նկարիչ Վիլյամ Հանտի կանանց նկարչական դպրոցը։ Երեք  տարի անընդմեջ (1876—1878) սովորել է Փարիզից ոչ հեռու Թոմ Կուտյուրի մոտ։ Հոր հետ 1879 թվականի ամառը Էլիզաբեթն անցկացրել է ֆրանսիացի նկարիչ Ֆրենկ Դյուվենեկի մոտ։

Էլիզաբեթ Բութը կազմակերպել է մի քանի ցուցահանդեսներ։ Նրա առաջին անձնական ցուցահանդեսը անցկացվել է Բոստոնի պատկերասրահում (J. Eastman Chase’s Gallery) 1882 թվականին։

1886 թվականի մարտի 25-ին Էլիզաբեթը Փարիզում ամուսնացել է Դյուվենեկի հետ։ Ամուսնությունից հետո նրանք ապրել են ֆլորենցիայում Կաստելինի վիլայում նրա հոր հետ։ Նրանց որդին՝ Ֆրենկ Բութ Դյուվենեկը (1886—1985), դարձել է ինժեներ և ամուսնացել Ջոզեֆինա Ուիտնիի՝ ամերիկացի հարուստ մտածողի հետ։
Մահացել է պնևմոնիայից 1888 թվականի մարտի 22-ին Փարիզում, որտեղ գտնվում էր ընտանիքի հետ։ Թաղված է Ֆլորենցիայում (Cimitero Evangelico degli գերեզմանոցում)։


Պատկեր:'Apple Tree Branches' by Elizabeth Boott Duveneck, Cincinnati Art Museum.JPG|
Պատկեր:Richmond1884.jpg|
Պատկեր:'Woman and Children' by Elizabeth Boott Duveneck, Cincinnati Art Museum.JPG|


## Ծանոթագրություններ

## Արտաքին հղումներ
* Elizabeth Otis Lyman Boott Duveneck (1846—1888)

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի արվեստագետներ
Կատեգորիա:Ամերիկացի նկարչուհիներ
Կատեգորիա:Թոքաբորբից մահացածներ
Ազատ Ֆրանսիա

**Ազատ Ֆրանսիա** և **ազատ ֆրանսիական ուժեր** (), Երկրորդ համաշխարհային պատերազմի (1939-1945) ընթացքում Շառլ դը Գոլի գլխավորած վտարանդի կառավարության և դրա ռազմական ուժերի ինքնանվանում, որը Նացիստական Գերմանիայի կողմից Ֆրանսիայի օկուպացումից հետո, որպես դաշնակից պետություն, շարունակեց պայքարել Առանցքի ուժերի դեմ։

Կազմավորվել է Լոնդոնում 1940 թվականի հունիսին, կազմակերպել և աջակցել է Ֆրանսիայի դիմադրության շարժմանը (*ռեզիստանս*) և կապ է հաստատել Աֆրիկայի մի քանի ֆրանսիական գաղութների հետ։

## Ծանոթագրություններ

Կատեգորիա:Ֆրանսիայի քաղաքականություն
Եկատերինա Շչեպկինա

**Եկատերինա Նիկոլաևնա Շչեպկինա** (, ), ռուս գրող, պատմաբան և մանկավարժ։ Շչեպկինան համարվում է Ռուսաստանում առաջին ֆեմինիստներից մեկը։ Առաջին ռուսական հեղափոխության ժամանակ եղել է Կանանց իրավահավասարության միության Սանկտ Պետերբուրգի մասնաճյուղի անդամ, Սանկտ Պետերբուրգից կանանց իրավահավասարության միության կենտրոնական բյուրոյի անդամ, այնուհետև` կանանց իրավահավասարության ռուսական լիգայի ակտիվ անդամ, որտեղ գլխավորել է քարոզչական հանձնաժողովը։

## Կենսագրություն
Եկատերինա Նիկոլաևնան ծնվել է 1854 թվականին։ Մոսկվայում հաճախել է պրոֆեսոր Գերեի կանանց բարձրագույն դասընթացներին, այնուհետև պատմություն է դասավանդել Սարատովում և Մոսկվայում։ 1880-1882 թվականներին պրոֆեսոր Բեստուժև-Ռյումինի ղեկավարությամբ զբաղվել է պատմության ուսումնասիրությամբ։ 1895-1896 և 1898-1899 թվականներին Սանկտ Պետերբուրգի կանանց բարձրագույն դասընթացներում դասավանդել է 18-րդ և 19-րդ դարերի Ռուսաստանի պատմություն, 1890 թվականից պատմություն է դասավանդել Կայսերական ռուսական տեխնիկական ընկերության աշխատակիցների համար։ 1905 թվականի փետրվարին Շչեպկինան դարձել է կանանց իրավահավասարության համառուսական միության հիմնադիրներից մեկը։ 1906 թվականի ռուսական հեղափոխության ավարտին` Միության փլուզումից հետո միացել է կանանց իրավահավասարության համառուսական լիգային։ 1908 թվականին Շչեպկինան ելույթ է ունեցել Համառուսաստանյան կանանց համագումարում և 1917 թվականի Փետրվարյան հեղափոխությունից հետո եղել Ռուսաստանի Հիմնադիր խորհրդարանի լիգայի տաս թեկնածուներից մեկը։ Հոկտեմբերյան հեղափոխությունից հետո Շչեպկինան մնացել է Ռուսաստանում և որոշ ժամանակ աշխատել որպես պատմաբան։

Մահացել է 1938 թվականին։

Ռուսաստանի գրականության և արվեստի պետական արխիվում պահպանվել են Շչեպկինային վերաբերվող նյութեր։

## Ստեղծագործություններ
Եկատերինա Շչեպկինայի հիմնական աշխատանքները`
* «Старинные помещики на службе и дома» (1890),
* «Рассказы из русской истории» для воскресных школ (1894),
* «Краткий очерк русской истории с древних времён до 1881 г.» (1903),
* «Популярная литература в половине XVIII века» («Журнал Министерства Народного Просвещения», 1886),
* «Армия роялистов в России» (1887).

1921 թվականին լույս է տեսել Ֆրանսիական հեղափոխության տարիներին կանանց շարժման պատմության մասին նրա գիրքը (Ա. Կոլոնտայի քննադատական ակնարկով)։

1925 թվականին Շչեպկինան տպագրել է մի հոդված նվիրված Կանանց իրավահավասարության միության պատմությանը։ Բրոկհաուզ-Էֆրոնի Հանրագիտարանային բառարանում ղեկավարել է Ռուսաստանի պատմության բաժինը և մի շարք հոդվածներ հրատարակել Մեծ հանրագիտարանում (Սերգեյ Յուժակովի խմբագրությամբ)։

## Ծանոթագրություններ

Կատեգորիա:Ռուս գրողներ
Կատեգորիա:Ռուս մանկավարժներ
Կատեգորիա:Ռուս պատմաբաններ
Կատեգորիա:Ռուս ֆեմինիստներ
Նիշկա Բանիա

**Նիշկա Բանիա** (սերբ․ *Ни́шка Ба́ња/Niška Banja*), հանգստավայր, քաղաք, գտնվում է Սերբիայի Նիշ քաղաքի մոտակայքում։ Համարվում է նույնանուն համայնքի կենտրոնը։ 2011 թվականի մարդահամարի համաձայն Նիշկա Բանիայում ապրում էր 4180 մարդ։

## Աշխարհագրություն
Նիշկա Բանիան գտնվում է Նիշից 9 կմ հեռավորության վրա, Նիշ - Սոֆիա ավտոմայրուղուց հարավ։ Նիշկա Բանիան գտնվում է Սուվա Պլանինա լեռան լանջին։ Ամենամոտ օդանավակայանը Կոստանդին Մեծ օդանավակայանն է (Նիշ)։

## Պատմություն
Առաջին անգամ հիշատակվել է 448 թվականին։

1920-ական թվականններին Նիշկա Բանիան սկսեց ակտիվորեն զարգանալ։ Կառուցվեցին ափամերձ շրջաններ և զբոսայգիներ, ստեղծվեցին հարմարավետ հյուրանոցներ, և 1929 թվականին տրամվայները սկսեցին երթևեկել Նիշից։ Հիմա տրամվայով երթևեկությունը կասեցվել է և այնտեղ կարելի է հասնել ավտոբուսով կամ տաքսիով։

## Զբոսաշրջություն
Նիշկա Բանիան հանգստավայրը համարվում է Սերբիայի ամենահայտնի զբոսաշրջային առողջարանային կենտրոնը։ Այն Սերբիայի երրորդ ամենահայտնի հանգստավայրն է՝ Վրյաչկո Բանիայից և Սոկոբանիայից հետո։ Այն բավականին հայտնի է իր առողջարար տաք ջրերով, որոնք պարունակում են ռադոն։ Այստեղ նաև անցկացվում է ամառային մշակութային փառատոն։

Նիշկա Բանիայում կան մի քանի հյուրանոցներ՝ Պարտիզան, Ռադոն, Սերբիա, Օզրեն և Թերմե։

Նիշկա Բանիան ունի Եվրոպայի ամենահին հանքային ջրերի բուժման կենտրոնի համբավ։

## Քույր քաղաքներ
 Սոֆադես, Հունաստան

## Ծանոթագրություններ

Կատեգորիա:Սերբիայի հանգստավայրեր
Կատեգորիա:Սերբիայի քաղաքներ
Սուրբ Նիկողայոսի հին եկեղեցի

**Սուրբ Նիկողայոսի հին եկեղեցի** կամ **Ջավորանիի փայտե եկեղեցի** (), սերբ ուղղափառ եկեղեցի Բոսնիայի շրջանում, Ջավորանիում։ Եկեղեցին նվիրված է Սուրբ Նիկողայոս Զմյուռնացուն։ Կառուցվել է 1756 թվականին։

## Ճարտարապետություն
Եկեղեցին պատկանում է եկեղեցիների հին տեսակին` ուղղանկյուն հիմքով, խորանի մոտ առանց աբսիդի հատվածի։ Եկեղեցու կառուցման համար օգտագործվել է կաղնու փայտ։ Եկեղեցին ունի 9.46 մետր երկարություն, 4.92 մետր լայնություն և 5.50 մետր բարձրություն։

## Պատմություն
Սուրբ Նիկողայոսի հին եկեղեցում պահվում է աղոթագիրք, որը պատմական տեղեկատվություն է պարունակում Գոմիոնիկա վանքի Նեոֆիտ վանականի մասին, որը կախաղան է հանվել Օսմանյան տեղական վարչակազմի կողմից Բանյա Լուկայում` զրպարտանքի մեղադրանքով։ 2003-2004 թվականներին եկեղեցին վերակառուցվել է։ Վերակառուցման նախագիծն իրականացվել է Սերբական Հանրապետության Մշակութային և ազգային ժառանգության պահպանման հանրապետական ինստիտուտի կողմից։

## Ժողովրդական արվեստում
Ըստ տեղական ժողովրդական լեգենդի` մի գիշերվա մեջ եկեղեցին փոխել է իր գտնվելու նախնական վայրը և Գրաբեժից տեղափոխվել իր այսօրվա գտնվելու վայրը Ցվիշիչում։ Գոյություն ունի նաև պատմություն Օսմանյան սուլթանի մասին, որն իբր թույլատրել է պաշտամունքի վայր կառուցել, սակայն այնպիսի մեծության, որը հնարավոր կլիներ ծածկել միայն մեկ ցլի կաշվով։ Այս սահմանափակումը շրջանցվել է հնարամտության շնորհիվ, երբ մաշկը  հնարամտորեն կտրատվել է։

## Պատկերասրահ

Image:Stara crkva Javorani.jpg
Image:Unutrašnjost stare crkve.jpg
Image:6939 Црква брвнара, Јаворани, Кнежево.jpg
Image:Zvonik stare crkve Javorani.jpg
Image:Црква брвнара у Јаворанима.jpg


## Ծանոթագրություններ
Prisencolinensinainciusol

**«Prisencolinensinainciusol»** (արտասանվում է ), իտալացի երգիչ և դերասան Ադրիանո Չելենտանոյի հայտնի երգը, որն ստեղծել և կատարել է նա, ինչպես նաև կինը՝ Կլաուդիա Մորին։

## Ստեղծագործության մասին
Երգը մինչ այժմ մեծ ճանաչում ունի Իտալիայում. Rai Uno հեռուստաալիքով հաճախ է ցուցադրվում Ադրիանոյի և պարուհի Ռաֆայելա Կառայի մասնակցությամբ տեսահոլովակը, որտեղ նրանք կատարում են երգը՝ երաժշտության տակ կատարելով համաչափ շարժումներ։ Առաջին անգամ կատարվել է որպես սինգլ 1972 թվականի նոյեմբերի 3-ին, ապա թողարկվել է «Nostalrock» ալբոմում։

Երգի տեքստն իրենից ներկայացնում է մաքուր գլոսոլալիա՝ հորինված բառեր, որոնք ոչինչ չեն նշանակում։ Տեքստի հնչողությունը հիշեցնում է անգլերենի և իտալերենի խառնուրդ։ Կատարվել է ռեչիտատիվով, կարելի է գնահատել որպես առաջին ռեփ փորձարարություններից մեկը։ Երգը երկար ժամանակ եղել է եվրոպական հիթ-շքերթների վերին հորիզոնականներում, տեղ է գտել ամերիկյան փոփ շքերթներում։ Ներկայումս երգը բավականին հայտնի է համացանցային մեմերի շրջանում. ստեղծումից քառասուն տարի անց այն հանրաճանաչություն է ձեռք բերել ԱՄՆ-ում շնորհիվ բլոգերի Կորի Դոկտորոուի, որը հիացած էր երգով և Չելենտանոյին անվանել է «երաժշտական նորարարության լեգենդ և առաջատար»։ Երգի հիման վրա ստեղծվել են տասնյակից ոչ պակաս ռեմիքսներ (դրանցից երկուսը թողարկվել են Չելենտանոյի *Alla corte del remix* ալբոմում)։ 2014 թվականին երգը կատարվել է համակարգչային *Forza Horizon 2* խաղի անոնսում։ 2016 թվականին *Le migliori* ալբոմում ներառվել է այս երգի ռիմեյքը, որն ստեղծել է իտալացի հայտնի դիջեյ Բենի Բենասին, նույն թվականի դեկտեմբերին երգի հիման վրա նկարահանվել և թողարկվել է տեսահոլովակ։

1987 թվականին Խորհրդային Միությունում համերգի ժամանակ Ադրիանո Չելենտանոն խոստովանել է, որ այս երգով ցանկացել է ասել շատ մարդկանց հաղորդակցվելու անկարողության մասին, որոնք չեն կարողանում են հասկանալ միմյանց։

## Ծանոթագրություններ

Կատեգորիա:1972 երաժշտությունում
Կատեգորիա:Բառախաղեր
Կատեգորիա:Սինգլներ այբբենական կարգով
Կատեգորիա:Երաժշտական մեմեր
Կատեգորիա:Ադրիանո Չելենտանոյի երգեր
Պայքար հանուն կրակի

**«Պայքար հանուն կրակի»** (), Ժոզեֆ Ռոնի ավագի դասական վեպը մարդկության նախապատմական անցյալի մասին, որը հրատարակվել է 1909 թվականին (առանձին հրատարակությամբ՝ 1911 թվականին): Վեպի գործողությունները ծավալվում են նախնադարյան անցյալում, իսկ նրա հերոսները նախամարդիկ են։ Վեպի սյուժեն կառուցված է մարդկանց կողմից կրակի յուրացման թեմայի շուրջ։

## Գրելու նախապատմություն
Ռոնի ավագն արդեն ունեցել է նման ստեղծագործություններ գրելու փորձ։ Ավելի վաղ լույս էին տեսել նրա «Վամիրեհ» (1892) և «Էյրիմահ» (1893) վեպերը, որոնք նույնպես նվիրված են նախնադարյան մարդկանց կյանքին։

## Սյուժե
Սերնդից սերունդ ուլամ ցեղի կյանքը կազմակերպված է կրակի շուրջ։ Նրանք պահպանում են այն, բայց չեն կարողանում նոր կրակ վառել։ Թշնամիների դեմ պայքարի ժամանակ կրակը ոչնչացվում է, և ցեղապետ Ֆաումն իր դստերը՝ Գամլային խոստանում է կնության տալ նրան, ով կվերադարձնի կրակը։ Դա կատարելու պատրաստակամություն է հայտնում ռազմիկ Նաոն՝ Ընձառյուծի որդին՝ որպես իր ուղեկիցներ ընտրելով երկու այլ երիտասարդ ռազմիկների՝ Նամին և Գավին։ Նրան դիմակայում է ցեղի մեկ այլ անդամ՝ Վայրի ցուլի որդի գազանադեմ Ագոն իր երկու եղբայրների հետ, որը նույնպես ձգտում է տիրել Գամլային։

Նաոն ընկերների հետ սկսում է կրակ փնտրել մարդկանց նկատմամբ թշնամաբար տրամադրված աշխարհում։ Նրանք խուսափում են բազմաթիվ վտանգներից, որոնք առաջանում են ինչպես վայրի գազանների, այնպես էլ օտար ցեղերի կողմից։ Նրանք պետք է պայքարեն մազոտ մարդակերների, իսկ հետագայում՝ կարմրահեր գաճաճերի դեմ։ Վերջապես, Բարեկամական վա ցեղից նրանք սովորում են, թե ինչպես կարելի է կրակ ստանալ քարերի միջոցով։ Վերադառնալով իրենց ցեղի մոտ և կռվում հաղթելով Ագոյին ու նրա եղբայրներին՝ հերոսներն ուլամներին են վերադարձնում կրակը։

## Կերպարներ
### Ուլամների ցեղ
* Ֆաում - ցեղի առաջնորդ
* Գամլա, Ճահճի դուստր - Ֆաումի դուստրը
* Նաո, Ընձառյուծի որդի
* Նամ, Բարդու որդի
* Գավ, Սայգայի որդի
* Ագո, Վայրի ցուլի որդի
* Ռուկ, Վայրի ցուլի որդի - Ագոյի եղբայրը
* Ագոյի երրորդ եղբայրը, որի անունը չի նշվում
* Գուն, Չոր ոսկորներ
* Մու, Վայրի վարազի որդի
* Գուո, Վագրի որդի

## Գիտական հավաստիություն
Վեպում մանրամասն նկարագրվում են նախապատմական կենդանիներ՝ մամոնտ, քարանձավային առյուծ, քարանձավային արջ և այլն։ Բացի այդ, այն փորձում է վերակառուցել տարբեր նախնադարյան ցեղերի կենցաղը և բարքերը, որոնք գտնվում են զարգացման տարբեր փուլերում (հավանաբար, կրոմանյոնցիներ և նեանդերթալցիներ)։ Այս նկարագրությունները հիմնականում հիմնված են իրենց ժամանակի գիտական տվյալների վրա, սակայն հնէաբանության և մարդաբանության հետագա զարգացումը հանգեցրել է նրան, որ այժմ դրանց իսկությունը մեծ չէ։

## Շարունակություն
«Պայքար հանուն կրակի» ստեղծագործության շարունակությունն է համարվում «Քարանձավային առյուծ» վեպը՝ Նաոյի Ունե որդու և նրա ընկեր Զուրայի մասին։

## Էկրանավորում
* Պայքար հանուն կրակի (1914) - ռեժիսոր Ժորժ Դենոլի ֆիլմը,
* Պայքար հանուն կրակի (1981) - ռեժիսոր Ժան-Ժակ Աննոյի ֆրանս-կանադական ֆիլմը։

## Ծանոթագրություններ

## Արտաքին հղումներ
* «Պայքար հանուն կրակի» 
* Վեպի մասին «Лаборатория фантастики» կայքում 

Կատեգորիա:1909 վեպեր
Կատեգորիա:Արկածային վեպեր
Կատեգորիա:Գիտաֆանտաստիկ վեպեր
Կատեգորիա:Գրական ստեղծագործություններ այբբենական կարգով
Կատեգորիա:Պատմական վեպեր
Կատեգորիա:Ֆենտեզի վեպեր
Կատեգորիա:Ֆրանսերեն վեպեր
Կատեգորիա:Ֆրանսիական վեպեր
Ֆլորին Կիցու

**Ֆլորին Վասիլե Կիցու** (, ), ռումինացի քաղաքական գործիչ։ 2016 թվականի դեկտեմբերից Ռումինիայի Սենատի անդամ։ 2020 թվականի դեկտեմբերի 22-ից Ռումինիայի վարչապետ։ 2020 թվականի դեկտեմբերի 23-ին վստահության քվե ստանալուց հետո նա դարձել է Ռումինիայի վարչապետ (260 կողմ, 186 դեմ ձայն)։

## Կենսագրություն
Գրինելի քոլեջն ավարտելուց հետո 1996 թվականին։ Քիցուն տնտեսագիտության մագիստրոսի աստիճան է ստացել և 2001 թվականին՝ մակրոէկոնոմիկայի և միջազգային տնտեսության դոկտորական աստիճան Այովայի նահանգի համալսարանում։

Համալսարանն ավարտելուց հետո 2001-2003 թվականներին աշխատել է որպես տնտեսագետ Նոր Զելանդիայի պահուստային բանկում և 2003-2005 թվականներին՝ Եվրոպական ներդրումային բանկում։ Հետագայում նա մինչև 2011 թվականը աշխատել է ռումինական ING ստորաբաժանումում որպես ներդրումային բանկիր։

2019 թվականին Ռումինիայի խորհրդարանի բյուջեի և ֆինանսների հարցերով Միացյալ կոմիտեն հավանություն չի տվել Ֆինանսների նախարարի պաշտոնում Քիցուի թեկնածությանը (թեև նրանց քվեարկությունը պարտադիր չէր)։

2020 թվականի փետրվարի 26-ին՝ Օրբանի կաբինետին անվստահություն հայտնելու քվե հայտնելուց հետո, որը ձևավորվել էր փետրվարի 5-ին, նախագահ Կլաուս Յոհաննեսը Կիցուին նշանակել Է Ռումինիայի վարչապետ և խնդրել նրան նոր կառավարություն ձևավորել։

2020 թվականի դեկտեմբերի 9-ին Ազգային Լիբերալ կուսակցության վարչապետն առաջարկել է կառավարության ղեկավարի պաշտոնակատար Նիկոլաե Չուկեին փոխարինել դեկտեմբերի 7-ին Լյուդովիկ Օրբանի հրաժարականից հետո։

Կիցուն վարչապետ է դարձել դեկտեմբերի 23-ին՝ ձևավորելով կոալիցիոն կառավարություն երեք կուսակցությունների միջև։ Նրա կաբինետի կազմը քննադատության է ենթարկվել այն բանի համար, որ դրանում եղել է միայն մեկ կին նախարար, և այն բանի համար, որ Սորին Կիմլյանուն նշանակվել է առողջապահության նախարար (նախորդ նախարարական պաշտոնում նա առաջարկել է օրենք, որը «պաշտպանում է նրանց, ովքեր բռնվել են իրենց գիտական թեզերի գրագողության մեջ»)։

## Ծանոթագրություններ

Կատեգորիա:Պետության գործող ղեկավարներ
Կատեգորիա:Ռումինիայի կառավարության անդամներ
Կատեգորիա:Ռումինիայի վարչապետներ
Կատեգորիա:Ռումինիայի քաղաքական գործիչներ
Ջամբետինո Չինյարոլի

thumb|Քրիստոսի կերպարանափոխումը, Վերոնայի տաճար

**Ջամբետինո Չինյարոլի** (, ), իտալացի նկարիչ, որն ստեղծագործել է ռոկոկո և վաղ նեոկլասիկ ոճերով։

## Կենսագրություն
Եղել է Սանտո Ջունոյի և Անտոնիո Բալեստրայի աշակերտը և առավել ակտիվ է եղել Վենետոյում։ Նա դարձել է Վերոնայի նկարչության և քանդակագործության ակադեմիայի գեղարվեստական ղեկավարը 1764 թվականի դեկտեմբերին։ Այդ ակադեմիան հետագայում ավելի հայտն է դարձել որպես Չինյարոլիի ակադեմիա։ Նրա աշակերտների թվում են Մարիա Սուպիոտի Չերոնին, Ջիովանի Բատիստա Լորենցին, Սավերիո Դալլա Ռոզան, Դոմենիկո Մոնդինին, Դոմենիկո Պեդարզոլին, Քրիստոֆեր Ունտերբերգը։ Նրա եղբայր Ջիովանի Դոմենիկո Չինյարոլին նույնպես նկարիչ էր։

Լոմբարդիայի ավստրիացի նահանգապետ և հնություններ կոլեկցիոներ կոմս Կառլ ֆոն Ֆիրմիանի համար Չինյարոլին նկարել է երկու կտավ հունա-հռոմեական դրվագներով, մի թեմա, որը նախընտրելի էր նեոկասիկ նկարիչների համար։

Ջամբենտինոն ծնվել է նկարիչների ընտանիքում, և այս ավանդույթը շարունակվել է նաև նրա մահից հետո իր երեխաների հետ։ Նրա ընտանիքի նկարիչները, որոնք Ջիաբենտինոյի ժամանակակիցներն էին, նեռարում են նրա հորեղբայր Լեոնարդո Ավագին և նրա երկու որդիներիմ (Ջիամբետինոյի զարմիկները)` Մարտինոյին և Պիետրոյին։

## Աշխատանքներ
* Սուրբ Ֆելիքսի և Ֆորտունատուսի նահատակությունը (1737 թվական), Բերգամոյի տաճար
* Ապոլլոնը և Մարսիասը (1739 թվական) և Իֆիգենիայի զոհաբերությունը (1741 թվական), Վիլլա Պոմպեյ, Իլլասի, Վերոնա
* Սուրբ Հելենա (1741 թվական), Կաստելվեչիո, Վերոնա
* Սուրբ Պրոկոլոսն այցելում է սրբեր Ֆերմուսին և Ռուստիկուսին (1744 թվական), Բերգամոյի տաճար
* Աստվածածինը և մանուկը սրբերի՝ Ջերոմի և Ալեքսանդրի հետ (1744 թվական), Chiesa dell'Ospedale, Բերգամո
* Ավրորա (1748 թվական), Կազա Ֆատտորի, Վերոնա
* Ռեյչելի մահը, Ակադեմիա, Վենետիկ
* Սոկրատեսի մահը (1759 թվական)
* Կատոյի մահը (1759 թվական)
* Իսահակի նահատակությունը
* Մովսեսի ճանապարհորդությունները
* Վոլֆգանգ Ամադեուս Մոցարտը Վերոնայում, 14 տարեկան հասակում (1770 թվական)

## Ծանոթագրություններ

## Աղբյուրներ
*Web Gallery of Art
**Giambettino Cignaroli's Deaths of Cato and of Socrates*, Joseph Geiger. Zeitschrift für Kunstgeschichte (1996) pp270–278.
**Studi sopra la storia della pittura italiana dei secoli xiv e xv e della scuola pittorica.* By Cesare Bernasconi. Published 1864 (google books). Original from Oxford University

Կատեգորիա:Իտալացի նկարիչներ
Gone

[մինի|254x254փքս|[Ռոսեի -R- առաջին սոլո ալբոմի լոգոն]]
«**Gone**», կորեա-նորզելանդացի երգչուհի Ռոսեի երգը, որը թողարկվել է 2021 թվականի մարտի 12-ին՝ YG Entertainment լեյբլում և ընդգրկված է երգչուհու դեբյուտային՝ «R» սինգլային ալբոմում։ Երգը գրել են Բրայան Լին, J. Lauryn-ը, Թեդի Փաքը և Ռոսեն և պրոդյուսերավորվել է 24-ի և Բրայան Լիի կողմից։ Ռոսեն երգի ամբողջական տարբերակը կատարել է 2021 թվականի մարտի 14-ին՝ SBS-ի «Inkigayo» երաժշտական նախագծի ժամանակ։ 2021 թվականի ապրիլի 5-ին երգը թողարկվել է որպես «R» ալբոմի երկրորդ սինգլ՝ երաժշտական տեսահոլովակի հետ միասին։

## Նախապատմություն և թողարկում
2021 թվականի հունվարի 25-ին 33 վայրկյան տևողությամբ և «Coming Soon» () անվամբ թիզերը թողարկվել է Blackpink խմբի ՅուԹյուբյան պաշտոնական ալիքում, որտեղ Ռոսեն անհայտ երգից մի հատված է կատարում։ Նույն օրն ավելի ուշ հայտարարվել է, որ 2021 թվականի հունվարի 31-ին Ռոսեն անհայտ, հետագայում «Gone» անվանումը ստացած երգը կատարելու է Blackpink-ի առաջին վիրտուալ համերգի՝ «The Show»-ի ժամանակ։ Մարտի 11-ին առցանց մամուլի ասուլիսի ժամանակ Ռոսեն նշել է, որ երգը ձայնագրված է եղել դեռ երկու տարի առաջ։ Հաջորդ օրը երգը պաշտոնապես թողարկվել է որպես «R» սինգլային ալբոմի երկրորդ երգ։

## Ստեղծագործություն
Երգը գրել են Բրայան Լին, J. Lauryn-ը, Թեդի Փաքը և Ռոսեն, իսկ արտադրությամբ զբաղվել են 24-ն ու Բրայան Լին։ «Gone»-ը սոֆթ ռոք, ալտերնատիվ ռոք և ինդի ռոք ժանրերի բալլադ է՝ համատեղված էլեկտրակիթառով։ «Gone»-ը անկեղծ բաժանման երգ է մի մարդու մասին, որը դեռ զգացմունքներ ունի իր նախկինի նկատմամբ, որը լքել է նրան։ Ինչ վերաբերվում է երգի նոտագրությանը, ապա այն բաղկացած է Ֆա մաժորից՝ րոպեում 80 բիթ, իսկ տևողությունն է երեք րոպե և քսանյոթ վայրկյան։

## Տեսահոլովակ
2021 թվականի մարտի 27-ին երգչուհին իր Ինստագրամյան ուղիղ եթերի ժամանակ հաստատել է, որ «Gone»-ի երաժշտական տեսահոլովակը շատ շուտով թողարկվելու է։ Մարտի 21-ին Ռոսեն իր սոցիալական ցանցերի էջերում հայտարարել է, որ տեսահոլովակը թողարկվելու է ապրիլի 5-ին։

## Առևտրային հաջողություն
Gone-ը դեբյուտ է կատարել Հարավային Կորեայի Gaon Digital Chart չարթի 49-րդ հորիզոնականում, իսկ հաջորդ շաբաթ այն զբաղեցրել է 6-րդ հորիզոնականը։ Այն 5-րդ հորիզոնականով դեբյուտ է կատարել Billboard-ի K-pop Hot 100 չարթում։

## Ձայնագրման մասնակիցներ

* Ռոսե՝ վոկալ, հեղինակ
* Բրայան Լի՝ պրոդյուսեր, հեղինակ
* J. Lauryn՝ հեղինակ
* Թեդի Փաք՝ հեղինակ
* 24՝ պրոդյուսեր

## Չարթեր

## Թողարկման պատմություն

## Ծանոթագրություններ

Կատեգորիա:2021 սինգլներ
Կատեգորիա:Ռոսեի երգեր